

Republika e Kosovës

Republika Kosova-Republic of Kosovo

Qeveria- Vlada - Government

Ministria e Shëndetësisë-Ministarstvo Zdravstva-Ministry of Health

Prishtinë: 24.04.2024

 Mbështetje financiare për projektet e OJQ-ve:

**“Promovimi i Shëndetit Mendor, Promovimi dhe Parandalimi i Sëmundjeve Infektive HIV dhe TB si dhe Fuqizimi i të rinjve për jetë të shëndetshme”**

 Udhëzimet për Aplikantët

 Data e hapjes së thirrjes: 24.04.2024

Afati i fundit për dorëzimin e aplikacioneve: 17.05.2024

**Përmbajtja**

MBËSHTETJE FINANCIARE PËR PROJEKTET E OJQ-ve **“Promovimi i Shëndetit Mendor, Promovimi dhe Parandalimi i Sëmundjeve Infektive HIV dhe TB si dhe Fuqizimi i të rinjve për jetë të shëndetshme”**

1.1 Problemet të cilat synohet të adresohen përmes kësaj thirrje publike

1.2 Objektivat e thirrjes dhe prioritetet për ndarjen e fondeve

1.3 Vlera e planifikuar të mbështetjes financiare për projektet dhe totali i thirrjes

**2. KUSHTET FORMALE TË THIRRJES**

2.1. Aplikuesit e pranueshëm: kush mund të aplikoj?

2.2 Partnerët e pranueshme në zbatimin e projektit/programit

2.3 Aktivitetet e pranueshme që do të financohen përmes thirrjes

2.4 Shpenzimet e pranueshme që do të financohen përmes thirrjes

2.4.1 Shpenzimet e drejtpërdrejta të pranueshme

2.4.2 Shpenzimet e tërthorta të pranueshme

2.4.3 Shpenzimet e papranueshme

**3. SI TË APLIKONI?**

 3.1 Formulari i aplikacionit të projekt-propozimit

 3.2 Përmbajtja e formës Buxhetit

 3.3 Ku ta dorëzoni aplikimin

 3.4 Afati i fundit për dërgimin e aplikacioneve

3.5 Si të kontaktoni nëse keni ndonjë pyetje

**4. VLERËSIMI DHE NDARJA E FONDEVE**

4.1 Aplikacionet e pranuara do të kalojnë nëpër procedurën e mëposhtme

4.2 Dokumentacion shtesë dhe Kontraktimi

**5. KALENDARI INDIKATIV I REALIZIMIT TË THIRRJES**

**6. LISTA E DOKUMENTEVE TË THIRRJES PUBLIKE**

***Thirrje publike për mbështetje financiare publike për projektet e OJQ-ve: “Promovimi i Shëndetit Mendor, Promovimi dhe Parandalimi i Sëmundjeve Infektive HIV dhe TB si dhe Fuqizimi i të rinjve për jetë të shëndetshme”***

1. **Problemet të cilat synohet të adresohen përmes kësaj thirrje publike**

Ministria e Shëndetësisë synon përmirësimin e shëndetit të popullatës së Republikës së Kosovës përmes sigurimit të qasjes universale dhe të barabartë në shërbimet shëndetësore cilësore për të gjithë qytetarët e vendit. Një nga sfidat në luftimin e sëmundjeve infektive si HIV dhe TB është mungesa e edukimit dhe burimeve gjithëpërfshirëse, veçanërisht në komunitetet. Pavarësisht progresit të rëndësishëm në përparimet mjekësore, shumë njerëzve ende nuk kanë akses në informacionin jetik dhe shërbimet e kujdesit shëndetësor, duke i lënë ata të prekshëm ndaj këtyre sëmundjeve. Për më tepër, stigma e përhapur që rrethon HIV-in dhe TB-në shpesh i pengon individët të kërkojnë testim dhe trajtim, duke përkeqësuar kështu përhapjen e infeksioneve.

 Për të adresuar këto çështje, OJQ-të mund të luajnë një rol të rëndësishëm duke përdorur fushata synuese ndërgjegjësimi si fushata avokuese, promovuese dhe edukuese për sëmundjet infektive si HIV dhe Tuberkulozi (TB) duke i ofruar komuniteve dhe grupeve kyçe informata për t’u drejtuar për marrje të shërbimeve te institucionet shëndetësore, duke shpërndarë materiale edukative apo duke avokuar përpjekjet për parandalimin dhe trajtimin e HIV dhe TB etj. Duke adresuar këto barriera, OJQ-të mund të kontribuojnë ndjeshëm në reduktimin e barrës së sëmundjeve infektive dhe përmirësimin e shëndetit dhe mirëqenies së përgjithshme të komuniteteve.

Përmes promovimit, edukimit dhe avokimit për shëndetin mendor synojmë ndërmarrjen e veprimeve për t’i parandaluar çrregullimet mendore, për t’i forcuar aftësitë individuale të individëve që të jetojnë një jetë sa më të shëndetshme më produktive, siç edhe përkufizohet nga OBSh –ja, që shëndeti mendor është një “gjendje e mirëqenies në të cilën individi realizon aftësitë e tij/saj, dhe  mund t’i përballojë streset normale të jetës, të punojë në mënyrë produktive dhe të frytshme dhe të jetë në gjendje të  kontribuoj për komunitetin e tij/saj”.

Po ashtu mungesa e njohurive për domosdoshmërinë dhe mundësinë e përdorimit të kontraceptivëve konsiderohet si faktori kryesor që ndër të tjerash shpie edhe tek shtatzënitë dhe lindjet në moshë të hershme. Të rinjtë gjithnjë e më shumë po përballen me probleme apo çrregullime të ndryshme të shëndetit mendor, të cilat janë rritur dukshëm si pasojë e pandemisë COVID-19. Të rinjtë në Kosovë po ashtu po përballen edhe me dukuri që cenojnë mirëqenien dhe sigurinë e tyre siç janë bullizmi fizik dhe verbal si dhe ngacmimet seksuale (35% e të rinjve të moshës 13-17 vjeçare rezulton se janë ndjerë të bullizuar ose të ngacmuar gjatë vitit të kaluar). Prandaj është shumë e rëndësishme pajisja e të rinjve me shkathtësi jetësore përmes edukimit joformal dhe aktiviteteve vetëdijësuese.

Duke çmuar lartë rolin e shoqërisë civile, Ministria e Shëndetësisë synon vazhdimin e bashkëpunimit me Organizata joqeveritare që në kuadër të fushëveprimit të tyre kanë të vendosur edhe sektorin e shëndetësisë.

Ministria e Shëndetësisë, gjatë vitit 2024 planifikon që përmes thirrjes publike të ofrojë mbështetje financiare për implementimin e projekteve të organizatave Jo-Qeveritare në fushën e shëndetësisë me prioritetet: “**Promovimi i Shëndetit Mendor, Promovimi dhe Parandalimi i Sëmundjeve Infektive HIV dhe TB si dhe Fuqizimi i të rinjve për jetë të shëndetshme”**

* 1. **Objektivat e thirrjes dhe prioritetet për ndarjen e fondeve:**

***Objektivat e përgjithshme të kësaj janë:***

* Promovimi i Shëndetit Mendor dhe Parandalimi i Çrregullimeve Mendore
* Të mbahet prevalenca e ulët e HIV në mesin e popullatave kyçe, dhe përmirësimi i kualitetit të jetës të personave të afektuar nga HIV, në Kosovë
* Forcimi dhe avokimi për sëmundjen e Tuberkulozit/ TB në komunitet
* Fuqizimi i të rinjve me shkathtësi jetësore thelbësore për një jetë të suksesshme e të mirëqenë përmes edukimit joformal cilësor dhe punës rinore cilësore dhe aktiviteteve vetëdijësuese

***Objektivat specifike të thirrjes janë:***

* Zhvillimi i aktiviteteve promovuese përmes organizimit të fushatave që rrisin ndërgjegjësimin për zvogëlimin e stigmës dhe që fuqizojnë kujdesin për shëndetin mendor në popullatë;
* Zhvillimi i aktiviteteve edukuese, informuese për t’i mbështetur personat me ngarkesë emocionale, për të inkurajuar komunikimin e hapur, për ndarjen e emocioneve dhe përvojave;
* Edukimi lidhur me aktivitete fizike dhe aktivitetet tjera që ndikojnë në të ushqyerit e shëndetshëm dhe në përmirësimin e gjendjes të shëndetit mendor;
* Zhvillimi i aktiviteteve promovuese për shëndetin mendor të grupet e cenueshme përmes rritjes së njohurive për marrjen e veprimeve të duhura për të përmirësuar shëndetin e tyre;
* Promovimi dhe informimi rreth sjelljeve të shëndetshme për parandalimin e dukurive negative dhe sjelljeve vete lënduese/vete dëmtuese nga profesionistët e licencuar respektivisht të certifikuar për lëmi përkatëse;
* Rritja e vetëdijesimit për ndikimin e traumës dhe reduktimin e stigmës;
* Zhvillimi i aktiviteteve për mbështetjen e personave, inkurajimi i tyre për të kërkuar ndihmë nga specialistët e lëmive përkatëse te institucionet që ofrojnë shërbime profesionale të shëndetit mendor;
* Fushata të avokimit dhe promovimit në komunitet për uljen e stigmës dhe diskriminimit te personat që jetojnë me HIV dhe popullatat kyçe;
* Fushata të avokimit dhe ndërgjegjësimit për të drejtat e personave që jetojnë me HIV dhe për popullatat kyçe;
* Realizimi i aktiviteteve informuese dhe edukuese me qëllim të promovimit dhe këshillimit rreth testimit për HIV;
* Organizimi i javës promovuese për rëndësinë e testimeve për HIV në minimum pesë (5) qendra te Kosovës;
* Fushata të avokimit për testimin vullnetar për HIV, HCV, HBV dhe Sifilis;
* Avokim të komunitetit për rendësin e testimit me HIV, me qëllim të zvogëlimit të riskut dhe promovimit të testimit, distribuimin e pakove parandaluese të Përdoruesve Injektues të Drogave, në 7 regjione të Kosovës;
* Aktivitete të edukimit joformal (të peer-edukimit) për personat që i takojnë popullatave kyçe për HIV;
* Planifikimi i aktiviteteve për shënimin e ditës Botërore të HIV/AIDS;
* Realizimi i fushatave ndërgjegjësuese të popullatës në komunat e identifikuara;
* Krijimi i materialeve ndëgjegjësuese për adherencën (përgjigjien ndaj trajtimit të pacientëve me TB) dhe komunitetit ku jetojnë, duke përfshirë përgaditja e lefletave, broshurave të vogla për pacientin dhe familjarët për kohëzgjatjen e trajtimit, rëndësinë e marrjes së barnave rregullisht, mënyra se si familjarët ndihmojnë në trajtimin e pacientit me TB etj.
* Krijimi i materialeve për zbulimin aktiv me TB në komunitet, këshillimit të personave të dyshimtë që të drejtohen te Institucionet publike që ofrojnë shërbime për pacientë me TB;
* Promovimi dhe avokimi i rëndësisë së kthimit të rasteve aktiv me TB në institucionet publike shëndetësore me qëllim të përforcimit të ndjekjes së rasteve të humbura me TB, si dhe avokimi tek familjarët apo njerëzit e tyre më të afërt që kanë ndikim tek pacienti me qëllim të eleminimit të stigmës ndaj kësaj sëmundje;
* Avokimi për të drejtën e shfrytëzimit të shërbimeve shëndetësore për personat me TB përmes fushatave promovuese dhe parandaluese për TB, në grupet e rrezikut;
* Matja e njohurive, qëndrimeve dhe stigmës në komunitet, mbi sëmundjen e TB;
* Organizimi i kampeve rinore në fushat prioritare të identifikuara (shëndeti mendor, shëndeti riprodhues dhe seksual, varësia nga substancat narkotike, alkooli dhe duhani);
* Aktivitete vetëdijësuese për shëndetin mendor, shqetësimet lidhur me përballimin e stresit dhe pasojat nga çrregullimet e shëndetit mendor te të rinjtë;
* Aktivitete promovuese për të informuar të rinjtë mbi çështjet dhe rëndësinë e shëndetit riprodhues;
* Realizimi i aktiviteteve informuese për përdorimin e kontraceptivëve dhe rëndësinë e përdorimit të tyre;
* Aktivitete informuese për rreziqet e shtatzënisë në mosha të hershme;
* Ofrimi i njohurive për të rinjtë rreth dukurive që cenojnë mirëqenien dhe sigurinë e tyre (bullizmi fizik dhe verbal dhe ngacmimet seksuale);
* Organizimi i fushatave të ndryshme vetëdijësuese për, me, dhe nga të rinjtë, lidhur me dukuritë negative që prekin të rinjtë, si përdorimi i substancave narkotike.
	1. **Vlera planifikuar e mbështetjes financiare për projektet dhe totali i thirrjes**

Për financimin e projekteve sipas kësaj Thirrje publike është paraparë shuma në vlerë prej: **227,866.00** euro.

Shuma minimale e mbështetjes financiare që mund të alokohet për çdo projekt që kontribuon në: “**Promovimi i Shëndetit Mendor dhe Parandalimi i Çrregullimeve Mendore”** është **7,000.00** euro, ndërsa shuma maksimale për projekt është: **15,000.00** euro.

 Vlera totale e objektives specifike është**: 50,000.00 euro.**

Shuma minimale e mbështetjes financiare që mund të alokohet për projekt që kontribuon në: “**Mbajtjen e** **prevalences të ulët të HIV në mesin e popullatave kyçe, dhe përmirësimi i kualitetit të jetës të personave të afektuar nga HIV, në Kosovë”** është: **8,000.00** euro, ndërsa shumë maksimale për një projekt është: **45,000.00** euro.

Vlera totale e objektives specifike për është**: 92,866.00 euro.**

Shuma minimale e mbështetjes financiare që mund të alokohet për projekt që kontribuon në **“Forcimin dhe avokimin e sistemeve komunitare të Programit të TB**” është: **7,000.00** euro, ndërsa shuma maksimale për projekt është: **25,000.00** euro.

Vlera totale e objektives specifike është**: 35,000.00 euro.**

Shuma minimale e mbështetjes financiare që mund të alokohet për projekt që kontribuon në: **“Fuqizimi i të rinjve me shkathtësi jetësore thelbësore për një jetë të suksesshme e të mirëqenë përmes edukimit joformal cilësor dhe punës rinore cilësore dhe aktiviteteve vetëdijësuese”** është: **7,000.00** euro për projekt, ndërsa shumë maksimale për projekt është: **20,000.00** euro.

Vlera totale e objektives specifike është **50, 000.00 euro.**

1. **KUSHTET FORMALE TË THIRRJES**
	1. **Aplikuesit e pranueshëm: kush mund të aplikoj?**
* OJQ-të aplikuese të regjistruara, për të dëshmuar këtë kërkesë, OJQ-ja aplikuese duhet të paraqesë kopjen e certifikatës së regjistrimit me rastin e aplikimit;
* Të jetë e pajisur me numër fiskal, të lëshuar nga Administrata Tatimore e Kosovës. Me rastin e aplikimit OJQ-duhet të dëshmojë këtë kërkesë përmes kopjes së certifikatës së numrit fiskal;
* Të kenë të kryer të gjitha detyrimet nga mbështetja financiare paraprake, nëse kanë përfituar nga burimet publike të financimit, OJQ-ja me rastin e aplikimit duhet të dorëzoj formën e deklarimit të projekteve apo programeve të OJQ-ve të financuara nga burimet publike të financimit;
* OJQ-ja aplikuese nuk duhet të ketë pranuar mjete financiare për realizimin e të njëjtave aktivitete në vitin përkatës fiskal. Prandaj, me rastin e aplikimit kërkohet një deklaratë e cila e shmangë financimin e dyfishtë për aktivitetet e njëjta;
* Të mos ekzistoj ndonjë konflikt interesi në mes të aplikuesit dhe të organizatës buxhetore apo institucionit publik siç parashihet ne legjislacionin në fuqi në Republikën e Kosovës;
* Organizatat Jo Qeveritare të cilat ofrojnë shërbime shëndetësore duhet të jenë të licencuara në përputhje me Ligjin Nr.04/L-125 për Shëndetësi;
* Të ketë zotësi juridike, financiare dhe operacionale për zbatimin e projektit;
* Të ketë kryer të gjitha detyrimet tatimore dhe kontributet tjera të detyrueshme në përputhje me legjislacionin në fuqi në Republikën e Kosovës;
* Të dorëzojnë brenda afatit të thirrjes projekt propozimin i cili ndër të tjera përmban të dhënat për qëllimin, objektivat specifike, aktivitetet, kalendarin e realizimit, rezultatet e synuara, përfituesit e drejtpërdrejtë dhe të dhënat tjera sipas formularit përkatës të përcaktuar sipas thirrjes publike;
* Projekt propozimi të jetë i shoqëruar me një propozim buxhet, sipas formatit të përcaktuar sipas thirrjes publike dhe Manualit për zbatimin e kësaj Rregulloreje;
* Të dorëzojë të dhëna për stafin kyç (menaxherin, ekspertet e angazhuar duke siguruar CV-të dhe certifikatat/ licencën, për rastet kur kërkohet);
* Të sigurojnë dëshmi e duhur për projektet për të cilat kërkohet bashkëfinancim, nëse është e aplikueshme;
* Të dëshmojnë se kanë përvojë në realizimin e aktiviteteve sipas thirrjes publike, së paku 1 vit;
* Të ofrojnë së paku 1 referencë për realizimin e projekteve/programeve për fushat sipas thirrjes publike;
* Të mos jetë në proces falimentimi, në proces të shuarjes, në procedura të mbledhjes së detyrueshme apo likuidimit;
* Të mos ketë shkelur kushtet e parashikuar të përdorimit të fondeve publike.

Në rast të dështimit për të përmbushur ndonjërën nga kriteret e përgjithshme dhe specifike, aplikimi konsiderohet i pa kompletuar dhe si i tillë nuk do të kualifikohet për mbështetje financiare.

* 1. **Nuk kanë të drejtë për të konkurruar sipas kësaj thirrje:**

OJQ-të të cilat nuk përmbushin kriteret e përgjithshme dhe kriteret specifike përcaktuara në pikën 2.1 të këtij udhëzuesi si dhe në nenin 10 dhe 11 të Rregullores MF-Nr – 04/2017 mbi kriteret, standardet dhe procedurat e financimit publik të OJQ-ve, nuk mund të aplikojnë për mbështetje financiare, ose në rast aplikimi, dosja e tyre nuk do të merret për bazë në fazën e shqyrtimit dhe nuk do të kualifikohen për mbështetje financiare.

* 1. **Numri i projekteve me të cilat mund të aplikoj një OJQ:**

OJQ-të mund të aplikojnë ose të jenë partner ne më së shumti vetëm në një (1) projekt në kuadër të kësaj thirrje publike.

* 1. **Partnerët e pranueshme në zbatimin e projektit/programit**

Për zbatimin e projektit nuk është e detyrueshme ekzistenca e partneritetit me organizata të tjera por e njëjta është e dëshirueshme.

Në rast të ekzistencës së partneritetit, partnerët mund të marrin pjesë më së shumti një aplikim si partner dhe një projekt si bartës.

Partnerët duhet të përmbushin të gjitha kriteret e përshtatshmërisë që zbatohen për aplikuesit, siç është paraparë në pikën 2.1 të këtyre udhëzimeve.

Me rastin e aplikimit, aplikuesi duhet të ketë arritur marrëveshje të partneritetit me OJQ-të partnere. Për këtë qëllim duhet nënshkruar një deklaratë e partneritetit (sipas formularit të publikuar), e cila duhet të dorëzohet në kopje origjinale të nënshkruar nga secili partner në projekt.

* 1. **Aktivitetet e pranueshme që do të financohen përmes thirrjes**

*Periudha e zbatimit*

* **Periudha e zbatimit të projektit është 6 muaj.**

*Shtrirja gjeografike e zbatimit*

* Projektet mund të zbatohen në terë teritorin e Republikës së Kosovës

***Llojet kryesore të aktiviteteve që do të financohen përmes thirrjes:***

* Aktiviteteve qe kanë për qëllim promovimin e Shëndetit Mendor dhe Parandalimi e Çrregullimeve Mendore;
* Të mbahet prevalenca e ulët e HIV në mesin e popullatave kyçe, dhe përmirësimi i kualitetit të jetës të personave të afektuar nga HIV, në Kosovë;
* Aktivitete qe rrisin forcimin dhe avokimin për sëmundjen e Tuberkulozit/ TB në komunitet;
* Fuqizimi i të rinjve me shkathtësi jetësore thelbësore për një jetë të suksesshme e të mirëqenë përmes edukimit joformal cilësor dhe punës rinore cilësore dhe aktiviteteve vetëdijësuese.
	1. **Shpenzimet e pranueshme që do të financohen përmes thirrjes**

Përmes fondeve publike të kësaj thirrje publike mund të financohen vetëm kostot reale dhe të pranueshme për realizimin e aktiviteteve të projektit, në periudhën kohore të specifikuar me këto udhëzime. Në vlerësimin e projektit/programit do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.

Kostoja e buxhetuar duhet të jetë reale dhe duhet të jetë e orientuar drejt kostos më efektive për arritjen e rezultateve të pritshme të aktivitetit të propozuar. Kostot e pranueshme janë kostot reale të Aplikuesit të cilat përmbushin të gjitha kriteret e mëposhtme:

* 1. **Shpenzimet e drejtpërdrejta të pranueshme**

Shpenzimet sipas kostove të pranueshme direket përfshijnë shpenzimet që janë direkt të lidhura me zbatimin e aktiviteteve të projektit ose të programit të propozuar të tilla si:

* Zhvillimi i aktiviteteve promovuese përmes organizimit të fushatave që rrisin ndërgjegjësimin për zvogëlimin e stigmës dhe që fuqizojnë kujdesit për shëndetin mendor në popullatë;
* Zhvillimi i aktiviteteve edukuese, informuese për t’i mbështetur personat me ngarkesë emocionale, për të inkurajuar komunikimin e hapur, për ndarjen e emocioneve dhe përvojave;
* Edukimi lidhur me aktivitete fizike dhe aktivitetet tjera që ndikojnë në të ushqyerit e shëndetshëm dhe në përmirësimin e gjendjes të shëndetit mendor;
* Zhvillimi i aktiviteteve promovuese për shëndetin mendor te grupet e cenueshme përmes rritjes së njohurive për marrjen e veprimeve të duhura për të përmirësuar shëndetin e tyre;
* Promovimi dhe informimi rreth sjelljeve të shëndetshme për parandalimin e dukurive negative dhe sjelljeve vete lënduese/vete dëmtuese nga profesionistët e licencuar respektivisht të certifikuar për lëmi përkatëse;
* Rritja e vetëdijesimit për ndikimin e traumës dhe reduktimin e stigmës;
* Zhvillimi i aktiviteteve për mbështetjen e personave, inkurajimi i tyre për të kërkuar ndihmë nga specialistët e lëmive përkatëse te institucionet që ofrojnë shërbime profesionale të shëndetit mendor;
* Fushata të avokimit dhe promovimit në komunitet për uljen e stigmës dhe diskriminimit te personat që jetojnë me HIV dhe popullatat kyçe;
* Fushata të avokimit dhe ndërgjegjësimit për të drejtat e personave që jetojnë me HIV dhe për popullatat kyçe;
* Realizimi i aktiviteteve informuese dhe edukuese me qëllim të promovimit dhe këshillimit rreth testimit për HIV;
* Organizimi i javës promovuese për rëndësinë e testimeve për HIV në minimum pesë (5) qendra te Kosovës;
* Fushata të avokimit për testimin vullnetar për HIV, HCV, HBV dhe Sifilis;
* Avokim të komunitetit për rendësin e testimit me HIV, me qëllim të zvogëlimit të riskut dhe promovimit të testimit, distribuimin e pakove parandaluese të Përdoruesve Injektues të Drogave, në 7 regjione të Kosovës;
* Aktivitete të edukimit joformal (të peer-edukimit) për personat që i takojnë popullatave kyçe për HIV;
* Planifikimi i aktiviteteve për shënimin e ditës Botërore të HIV/AIDS.
* Realizimi i fushatave ndërgjegjësuese të popullatës në komunat e identifikuara;
* Krijimi i materialeve ndëgjegjësuese për adherencën (përgjigjën ndaj trajtimit të pacientëve me TB) dhe komunitetit ku jetojnë, duke përfshirë përgaditja e lefletave, broshurave të vogla për pacientin dhe familjarët për kohëzgjatjen e trajtimit, rëndësinë e marrjes së barnave rregullisht, mënyra se si familjarët ndihmojnë në trajtimin e pacientit me TB etj.
* Krijimi i materialeve për zbulimin aktiv me TB në komunitet, këshillimit të personave të dyshimtë që të drejtohen te Institucionet publike që ofrojnë shërbime për pacientë me TB;
* Promovimi dhe avokimi i rëndësisë së kthimit të rasteve aktiv me TB në institucionet publike shëndetësore me qëllim të përforcimit të ndjekjes së rasteve të humbura me TB, si dhe avokimi tek familjarët apo njerëzit e tyre më të afërt që kanë ndikim tek pacienti me qëllim të eleminimit të stigmës ndaj kësaj sëmundje;
* Avokimi për të drejtën e shfrytëzimit të shërbimeve shëndetësore për personat me TB përmes fushatave promovuese dhe parandaluese për TB, në grupet e rrezikut;
* Matja e njohurive, qëndrimeve dhe stigmës në komunitet, mbi sëmundjen e TB.
* Organizimi i kampeve rinore në fushat prioritare të identifikuara (shëndeti mendor, shëndeti riprodhues dhe seksual, varësia nga substancat narkotike, alkooli dhe duhani);
* Aktivitete vetëdijësuese për shëndetin mendor , shqetësimet lidhur me përballimin e stresit dhe pasojat nga çrregullimet e shëndetit mendor te të rinjët;
* Aktivitete promovuese për të informuar të rinjët mbi çështjet dhe rëndësinë e shëndetit riprodhues;
* Realizimi i aktiviteteve informuese për përdorimin e kontraceptivëve dhe rëndësinë e përdorimit të tyre;
* Aktivitete informuese për rreziqet e shtatzënisë në mosha të hershme;
* Ofrimi i njohurive për të rinjët rreth dukurive që cenojnë mirëqenien dhe sigurinë e tyre ( bullizmi fizik dhe verbal dhe ngacmimet seksuale);
* Organizimi i fushatave të ndryshme vetëdijësuese për, me, dhe nga të rinjtë, lidhur me dukuritë negative që prekin të rinjtë, si përdorimi i substancave narkotike.
* Shpenzimet e pagave dhe pagesave për menaxherët e projektit/programit, të kontraktorëve të projektit nga organizatat dhe partnerët e përfshirë në projekt, duke specifikuar kategoritë e profesionistëve të angazhuar, numrin e muajve të angazhimit dhe shumën mujore bruto të kompensimit;
* Shpenzimet e komunikimit (shpenzimet e telefonit, internetit, etj) këto shpenzime duhet të jenë të përcaktuara dhe mund të financohen deri në 10% e shumë së fondeve të aprovuara nga Komisioni;
* Shpenzimet e transportit dhe derivateve, të cilat janë të planifikuara për qëllim të ngrohjeve apo vizitave në teren dhe familje (varësisht prej llojit të projektit, mund të lejohen deri ne 10% e shumës së fondeve të aprovuara nga Komisioni);
* Kosto tjera që nuk bëjnë pjesë në listën e shpenzimeve të papranueshme, të cilat janë të domosdoshme për zbatimin e aktiviteteve të projektit(varësisht prej llojit të projektit mund të lejohen deri në 10% e shumës së fondeve të aprovuara nga Komisioni).

**2.6 Shpenzimet e tërthorta të pranueshme**

Përveç shpenzime të pranueshme direket, në kuadër të kësaj thirrje do të pranohen edhe kostot indirekte (20% e vlerës totale të projektit/programit). Në kuadër të këtyre shpenzimeve përfshihen kostot që nuk janë të lidhura direkt me zbatimin e projektit ose programit, por janë kosto që në mënyrë të tërthortë kontribuojnë në arritjen e objektivave të projektit. Edhe këto kosto duhet të specifikohen dhe të shpjegohen në formularët e aplikacionit të projektit, buxhetit dhe formularët tjerë.

* 1. **Shpenzimet e papranueshme**

*Shpenzimet e papranueshme përfshijnë:*

* Taksat, shpenzimet e interesit për borxhin dhe kamatat;
* Blerja, marrja me qira ose dhënia me qira e tokës dhe ndërtesave ekzistuese;
* Investimet në kapital apo kredi për investime, fonde të garancisë;
* Kostot e blerjes së pajisjeve, mobileve dhe punëve të vogla renovim(vetëm kostot e blerjeve dhe renovimeve të vogla mund të jenë të pranueshme deri në 10% e totalit të mbështetjes se aprovuar nga Komisioni);
* Gjobat, ndëshkimet financiare dhe shpenzimet e procedurave gjyqësore;
* Pagesat e bonuseve për punonjësit;
* Detyrimet bankare për hapjen dhe administrimin e llogarive, tarifat për transfertat financiare dhe tarifat e tjera krejtësisht të një natyre financiare;
* Kostot që tashmë janë të financuara nga burime publike apo shpenzime në periudhën e projektit të financuar nga burime të tjera;
* Blerja e pajisjeve të përdorura, makineri dhe mobile etj;
* Kostot që nuk mbulohen nga marrëveshja (kontrata me ofruesin e mbështetjes financiare);
* Donacionet bamirëse;
* Kredi për organizata të tjera apo individ;
* Kostot e tjera që nuk janë të lidhura direkt me përmbajtjen dhe objektivat e projektit.
1. **SI TË APLIKONI?**

Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:

* Formulari i Projekt-propozimit i nënshkruar dhe vulosur, **obligative;**
* Formulari i Propozim buxhetit i nënshkruar dhe vulosur, **obligative;**
* Formulari i Deklaratës së partneritetit **obligative** nëse ka partneritet;
* Forma e Deklaratës të mungesës së financimit të dyfishtë, **obligative**
* Forma e deklarimit të projekteve apo programeve të OJQ-ve të financuara nga burimet publike të financimit**, obligative**;
* Kopja e Certifikatës së regjistrimit të OJQ-së; **obligative**;
* Kopja e Certifikatës së Numrit Fiskal, **obligative**;
* Deklarata e dorëzimit të pasqyrave financiare vjetore të deklaruara në ATK (formulari CD) për vitin 2023, **obligative**;

Para nënshkrimit të kontratës, OJQ-ja duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, vërtetim nga Administrata Tatimore e Kosovës në lidhje me gjendjen e obligimeve apo borxhit publik të aplikuesit dhe partnerëve që vërteton së organizata nuk ka borxh publik apo ka ndonjë marrëveshje për shlyerje të obligimeve apo borxhit publik.

*Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:*

* Dorëzimi i aplikacioneve bëhet në zarfe të mbyllur, ku brenda zarfit vendoset një kopje e printuar e të gjithë dokumentacionit origjinal të kërkuar, si dhe një kopje elektronike në CD;
* Dokumentacioni që duhet dorëzuar dhe formati i tij specifikohet me udhëzimet e thirrjes publike, në përputhje me kërkesat e kësaj Rregulloreje dhe Manualit për zbatimin e saj;
* Ofruesi i mbështetjes financiare mund të pranojë aplikacionet edhe përmes platformave elektronike, me kusht që të sigurojë konfidencialitetin dhe pacenueshmërinë e aplikacioneve që pranohen;
* Në momentin e hapjes së thirrjes publike, ofruesi i mbështetjes financiare përcakton adresën e saktë ku duhet të dorëzohet aplikacioni, si dhe datën fillimit dhe mbarimit.

**3.1 Formulari i aplikacioni të projekt propozimit**

* Plotësimi i formularit të projekt propozimit është pjesë e dokumentacionit të detyrueshëm. Ajo përmban të dhëna në lidhje me aplikuesin dhe partnerët si dhe të dhëna mbi përmbajtjen e projektit/programit për të cilin kërkohet financim nga burimet publike.
* Në rast se në formën e dorëzuar mungojnë të dhënat në lidhje me përmbajtjen e projektit, aplikimi nuk do të merret në konsideratë.
* Forma është e nevojshme të plotësohet me kompjuter. Nëse forma është plotësuar me dorë nuk do të merren në konsideratë.

**3.2 Përmbajtja e formës Buxhetit**

* Forma e plotësuar e propozim Buxhetit është pjesë e dokumentacionit të detyrueshëm. Buxheti i dorëzuar duhet të përmbaj informacion për të gjitha shpenzimet direkte dhe indirekte të projektit/programit të propozuar për financim.
* Nëse forma e buxhetit nuk është e plotësuar në tërësi, apo nuk është dorëzuar në formën përkatëse aplikimi nuk do të merret në konsideratë.
* Forma është e nevojshme të plotësohet me kompjuter. Nëse forma është plotësuar me dorë nuk do të merret në konsideratë.
	1. **Ku të dorëzoni aplikacionin?**
* Format e detyrueshme dhe dokumentacioni i kërkuar duhet të dërgohen në formë fizike, të shtypur (një origjinal) dhe në formë elektronike (në CD). Format e detyrueshme duhet të jenë të nënshkruara nga përfaqësuesi i autorizuar dhe të vulosura me vulën zyrtare të organizatës. Dokumentacioni në formë elektronike (në CD) duhet të ketë të njëjtën përmbajtje, pra të jetë identik me versionin e shtypur. Dokumentacioni i shtypur dhe ai elektronik në CD duhet të vendosen në një zarf të mbyllur.
* Aplikimi origjinal duhet të dërgohet me postë ose nga pala (dhe të dorëzohet në Zyrën përkatëse). Në pjesën e jashtme të zarfit duhet të shënohet emri i thirrjes publike, dhe emri i objektives specifike për të cilën objektiv jeni përcaktuar së bashku me emrin e plotë dhe adresën e aplikuesit dhe shënimin:

*"Të mos të hapet para takimit të Komisionit Vlerësues"*

* Aplikacionet duhet të dërgohen në adresën e mëposhtme:

***Ministria e Shëndetësisë***

***Rruga e Zagrebit, nr. 60/10.000, Prishtinë***

***Zyra nr. 205 në MSh***

* 1. **Afati i fundit për dërgimin e aplikacioneve**
* Afati i thirrjes është 15 ditë pune nga data e hapjes së thirrjes dhe zgjatë deri më **17.05.2024.**
* Aplikacioni i dorëzuar brenda periudhës së thirrjes gjithashtu pranohet nëse vula pranuese tregon se është dorëzuar në postë deri në fund të datës së thirrjes, si afati i fundit për dorëzimin.
* Në rast se aplikacioni është paraqitur personalisht në Zyrë, aplikuesit do t’i lëshohet një vërtetim se aplikacioni është pranuar brenda periudhës së konkursit.
* Të gjitha aplikacionet e dërguara pas afatit nuk do të merren parasysh.

**3.5 Si të kontaktoni nëse keni ndonjë pyetje?**

* Të gjitha pyetjet në lidhje me thirrjen mund të bëhen vetëm në mënyrë elektronike, duke i dërguar një kërkesë në adresën e mëposhtme*:* Filloreta.d.gashi@rks-gov.net*,* jo më vonë *se 6 ditë* pas hapjes së thirrjes.
* Përgjigjet ndaj kërkesave të veçanta do të dërgohen direkt në adresën e pyetjeve të shtruara, ndërsa informatat më të nevojshme do të publikohen në faqen e mëposhtme të internetit: <https://msh.rks-gov.net/>.
* Shpalljet/Publikimet dhe jo më vonë se 5 ditë para skadimit të thirrjes.
1. **VLERËSIMI DHE NDARJA E FONDEVE**

**4.1 Aplikacionet e pranuara do të kalojnë nëpër procedurën e mëposhtme**

Ministria e Shëndetësisë (MSh) do të themeloj një komision vlerësues të përbërë nga 5 anëtarë nga zyrtar të institucionit dhe ekspert tjerë të jashtëm, i cili ka për detyrë të vlerësoj aplikacionet nëse i plotësojnë kushtet formale të thirrjes publike.

Pas kontrollimit të gjitha aplikacioneve të pranuara, komisioni do të përgatis një listë e të gjithë aplikantëve që i plotësojnë kushtet për t’u vlerësuar përmbajtja e projekteve të tyre, dhe një listë të aplikantëve të cilët nuk i plotësojnë kushtet e përcaktuara të konkurrencës.

Ofruesi i mbështetjes financiare (MSh) do të njoftojë me shkrim të gjithë aplikantët të cilët nuk i plotësojnë kriteret dhe arsyet e refuzimit të aplikimit të tyre.

Në fazën e dytë do të bëhet vlerësimi i përmbajtjes së aplikacioneve nga ana e Komisionit vlerësues i përbërë nga 5 anëtarë. Çdo aplikacion i pranuar do të vlerësohet në bazë të formularit të vlerësimit.

Në bazë të vlerësimit të aplikacioneve të cilat i kanë plotësuar kushtet e parashikuara të thirrjes, Komisioni do të hartojë një listë të përkohshëm të projekteve/programeve të përzgjedhura, sipas pikëve që ata kanë marrë në procesin e vlerësimit.

Shuma totale e kostos së projekteve të radhitura në listën e përkohshme nuk do të kaloj shumën totale të ofruar për financim përmes thirrjes publike.

**4.2 Dokumentacion shtesë dhe kontraktimi**

Për të shmangur shpenzimet e panevojshme shtesë kur të aplikoni për konkurrencën, Ministria e Shëndetësisë do të kërkojë dokumentacion shtesë vetëm nga ata aplikues të cilët, në bazë të procesit të vlerësimit të aplikacioneve, kanë hyrë në listën e përkohshme të projekteve/programeve të përzgjedhura për financim.

Para nënshkrimit përfundimtar të kontratës, dhe në bazë të vlerësimit të Komisionit, Ministria e Shëndetësisë, mund të kërkojë shqyrtimin e formës së buxhetit për kostot e vlerësuara që korrespondojnë me shpenzimet aktuale në lidhje me aktivitetet e propozuara. Komisioni vlerësues do të bëjë kontrollimin e dokumentacionit shtesë. Nëse aplikuesi nuk paraqet dokumentacionin e kërkuar shtesë brenda kohës së caktuar prej 10 ditësh, aplikimi do të refuzohet.

Nëse pas kontrollimit të dokumenteve mbështetëse vendoset se disa nga aplikuesit nuk i plotësojnë kushtet e kërkuara të thirrjes publike, nuk do të merret në konsideratë për nënshkrim të kontratës.

Pas kontrollit të dokumentacionit të paraqitur, Komisioni do të propozojë listën përfundimtare të projekteve/programeve të përzgjedhura për financim.

Të gjithë aplikuesit të cilët hyjnë në procesin e vlerësimit do të informohen në lidhje me vendimin për ndarjen e projekteve/programeve në kuadër të kësaj thirrje.

**5. KALENDARI INDIKATIV I REALIZIMIT TË THIRRJES**

*Fazat e procedurës së thirrjes;*

* Afati i fundit për aplikimet **17 maj 2024**
* Afati i fundit për dërgimin e pyetjeve në lidhje me thirrjen **6 maj 2024**;
* Afati i fundit për dërgimin e përgjigjeve për pyetjet që lidhen me thirrjen **10 maj 2024**;
* Afati i fundit për vlerësimin e aplikimeve në mënyrë përmbajtjesore **22** maj;
* Afati i fundit për kërkesën për dorëzimin e dokumenteve shtesë **29 maj;**
* Afati i fundit për dorëzimin e dokumentacionit të kërkuar **5 qershor**;
* Afati i fundit për publikimin e vendimit për ndarjen e fondeve dhe njoftimi aplikantëve e papërcaktuar **12 qershor**;
* Afati për kontraktim **01 korrik**.

Financuesi ka të drejtë të përditësoj kalendarin indikativ. Çdo ndryshim në kalendarin indikativ do të publikohet në faqen e internetit e mëposhtme:

<https://msh.rks-gov.net/>

**6. LISTA E DOKUMENTEVE TË THIRRJES PUBLIKE**

*Formularët;*

* Formulari i aplikacionit për projekt/program (**formati Word**)
* Formulari i propozim buxhetit ( **format Excel** )
* Formulari i deklaratës për financimin e dyfishtë (**format Word**)
* Formulari i deklaratës se partneritetit (**format Word**)
* Formulari i vlerësimit të aplikacioneve ( **format Word**);
* Deklaratë mbi projektet e financuara (**format Word**)